Source: https://www.sulpu.fi/saannot
Timestamp: 2018-04-26 15:24:40+00:00

Document:
SULPU - Säännöt
§ 4 Jäsenvaatimukset
§ 5 Jäseneksi liittyminen ja toiminta
§ 6 Tiedonantovelvollisuus
§ 7 Jäsenen eroaminen ja erottaminen
§ 8 Liittymis- ja jäsenmaksu
§ 9 Hallitus
§ 10 Vaalien valmistelu
§ 11 Yhdistyksen nimen kirjoittaminen
§ 12 Tilikausi ja tilintarkastus
§ 13 Yhdistyksen kokoukset
§ 14 Yhdistyksen kokousten koollekutsuminen
§ 15 Kevät ja syyskokoukset
§ 16 Sääntöjen muuttaminen ja yhdistyksen purkaminen
Yhdistyksen nimi on Suomen Lämpöpumppuyhdistys SULPU ry . jolla on kotipaikka Helsingissä.
sääntöjen alkuun
Yhdistyksen tarkoituksena on valvoa lämpöpumppualalla toimivien ammatinharjoittajien yleisiä ja yhteisiä ammatinharjoittamiseen liittyviä etuja, edistää jäsentensä välistä yhteistoimintaa ja parantaa alan yleisiä toimintaedellytyksiä.
Tarkoituksensa toteuttamisen välineeksi yhdistys luo vision alan kehityksestä ja laatii strategian vision toteutumisen varmistamiseksi. Sekä vision että strategian toteutumista seurataan aktiivisesti ja tarkennetaan tarpeen mukaan.
Yhdistyksen hallitus voi kirjallisen anomuksen perusteella hyväksyä jäseneksi yksityisen henkilön tai oikeuskelpoisen yhteisön, joka suunnittelee, valmistaa, markkinoi, asentaa tai muutoin edistää lämpöpumppujen käyttöä ja/tai lämpöpumpputeknologian kehittymistä. Jäsen on valmis toimimaan aktiivisesti alan hyväksi. Hallitus voi myös kutsua kunniajäseniksi ja kunniapuheenjohtajaksi yksityisiä henkilöitä, jotka ovat ansiokkaasti edistäneet yhdistyksen tarkoitusta. Yhdistykseen voidaan hyväksyä myös kannattajajäseniksi yksityisiä henkilöitä ja oikeuskelpoisia yhteisöjä, jotka haluavat tukea yhdistyksen toimintaa.
Yhdistyksen jäsenet jaetaan neljään ryhmään:
JÄSENRYHMÄ A:
Yritykset, jotka valmistavat ja/tai tuovat maahan lämpöpumppuja.
JÄSENRYHMÄ B:
1. Tukkuliikkeet, jotka myyvät lämpöpumppuja.
2. Yritykset, joiden toiminta liittyy tai sivuaa lämpöpumppualaa.
JÄSENRYHMÄ C:
1. Jälleenmyyjät ja asennusliikkeet eli yritykset, jotka myyvät ja / tai asentavat lämpöpumppuja.
2. Kaivonporausurakointi- ja lämmönkeräysputkistoja asentavat yritykset, jotka tekevät lämpökaivoja ja/tai asentavat lämmönkeruuputkistoja.
JÄSENRYHMÄ D:
1. Kunniapuheenjohtajat
4. Yhdistykset ja yhteisöt, joiden toiminta liittyy tai sivuaa lämpöpumppualaa.
Yhdistys toimii asiallisen markkinoinnin sekä alan osaamisen ja luotettavuuden edistämiseksi ja edellyttää siksi, että sen jäsenet sen lisäksi että noudattavat lakia ja asetuksia sekä kaikkia viranomaisten määräämiä sääntöjä ja yhdistyksen hallituksen ja vuosikokouksen päätöksiä
- voivat näyttää toteen kaikki markkinoinnissaan esittämänsä väitteet eivätkä anna virheellisiä tai harhaanjohtavia tietoja omista eivätkä kilpailijoidensa tuotteista, mitoituslaskelmista ja muusta toiminnasta
- kouluttavat toimijansa siten, että he pystyvät toimittamaan loppukäyttäjälle hyvin toimivan tuotteen tai järjestelmän
- maksavat jäsenmaksunsa yhdistykselle hallituksen määräämänä aikana.
Jäseneksi ottamisesta päättää yhdistyksen hallitus enemmistöllä paikalla edustettuina olevista äänistä liittyjän kirjallisen hakemuksen perusteella. Äänten mennessä tasan ratkaisee puheenjohtajan ääni.
Mahdolliset kunniajäsenet ja kunniapuheenjohtajat nimetään yhdistyksen kokouksen enemmistöpäätöksellä. Äänten mennessä tasan ratkaisee puheenjohtajan ääni.
Yhdistyksen kokouksessa jokaisella jäsenellä on yksi ääni. Kunniajäsenillä, kunniapuheenjohtajilla ja kannattajajäsenillä ei ole äänivaltaa. Hallitus voi ottaa kunniajäsenen jäsenyyden harkintaansa ja erottaa jäsenen, mikäli jäsenen toiminta ei enää täytä yhdistyksen sääntöjä.
Jäsenten on pyydettäessä annettava yhdistykselle tai sen nimeämälle puolueettomalle, ulkopuoliselle taholle tilasto- ym. tiedot, jotka ovat tarpeen toimialan yleisen kehityksen seuraamiseksi, elinkeinopolitiikan hoitamiseksi ja yhdistyksen tekemien sopimusten sekä valtiovallan asettamien velvoitteiden täyttämiseksi.
Jäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta yhdistyksen kokouksessa pöytäkirjaan merkittäväksi. Eroaminen yhdistyksestä omasta halusta tulee voimaan sen toimintavuoden lopussa (31. joulukuuta), jonka kuluessa eroamisilmoitus on tehty. Yhdistyksen hallitus voi kuitenkin erityisten olosuhteiden vallitessa hyväksyä lyhyemmän irtisanomisajan.
Hallitus voi erottaa jäsenen yhdistyksestä, jos jäsen on jättänyt täyttämättä ne velvoitukset, joihin hän on yhdistykseen liittymällä sitoutunut tai on menettelyllään yhdistyksessä tai sen ulkopuolella huomattavasti vahingoittanut yhdistystä tai ei enää täytä laissa taikka yhdistyksen säännöissä mainittuja jäsenyyden ehtoja. Ennen erottamispäätöstä on hallituksen pyrittävä ohjaamaan ja neuvomaan jäsentä sekä varattava tilaisuus selityksen antamiseen. Erottamispäätöstä tulee käsitellä kahdessa perättäisessä hallituksen kokouksessa. Jos erottamisen perusteena on jäsenmaksun laiminlyönti kokonaisen toimintavuoden ajalta riittää käsittelyyn yksi kokous.
Sillä, joka eroaa tai erotetaan yhdistyksestä, ei ole oikeutta saada takaisin suorittamiaan jäsenmaksuja eikä osuutta yhdistyksen varoista.
Jäseniltä perittävän liittymismaksun ja vuotuisen jäsenmaksun suuruudesta päättää syyskokous erikseen kullekin jäsenryhmälle. Kunniapuheenjohtajat ja kunniajäsenet eivät suorita jäsenmaksuja.
Yhdistyksen asioita hoitaa hallitus, johon kuuluu syyskokouksessa valitut puheenjohtaja ja kymmenen (10) varsinaista jäsentä sekä heidän henkilökohtaiset varajäsenet. Hallituksen jäsenet valitaan siten, että vähintään viisi valitaan jäsenryhmästä A ja loput jäsenryhmistä B, C ja D tai yhdistyksen ulkopuolinen henkilö.
Puheenjohtaja voi toimia peräkkäin korkeintaan yhtäjaksoisesti kolme toimikautta.
Hallitus valitaan yhdistyksen syyskokouksessa seuraavaan syyskokoukseen saakka.
Hallitus valitsee keskuudestaan kaksi varapuheenjohtajaa (I ja II vpj.) sekä valitsee keskuudestaan tai ulkopuoleltaan toiminnanjohtajan, sihteerin, rahastonhoitajan ja muut tarvittavat toimihenkilöt.
Hallitus on päätösvaltainen, kun puolet sen jäsenistä ja lisäksi puheenjohtaja tai toinen varapuheenjohtajista on läsnä. Äänestykset ratkaistaan ehdottomalla enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.
Hallitus nimeää työryhmiä, joiden tehtävät, kokoonpano ja tavoitteet määritellään vuositäin. Työryhmien kokoonkutsujat raportoivat hallitukselle.
Hallitus nimittää vaalien valmisteluryhmän, jonka kaksi jäsentä kuuluvat jäsenryhmään A ja kaksi kuuluu jäsenryhmiin B, C ja D. Työryhmän puheenjohtaja nimetään jäsenryhmästä A. Vaalienvalmistelutyöryhmän tulee hyvissä ajoin ennen syyskokousta esittää ehdotuksensa hallituksen uudesta kokoonpanosta toimivalle hallitukselle.
Yhdistyksen kokouksissa on jokaisella jäsenryhmään A, B, C ja D kuuluvalla jäsenellä yksi ääni pois lukien kunniajäsenet, kunniapuheenjohtajat ja kannattajajäsenet joilla on vain läsnäolo- ja puheoikeus.
Hallituksen on kutsuttava yhdistyksen kokoukset koolle vähintään neljätoista vuorokautta ennen kokousta jäsenille postitetuilla kirjeillä jäsenen ilmoittamaan osoitteeseen.
§ 15 KEVÄT- JA SYYSKOKOUKSET
5. esitetään edellisen toimintakauden tilinpäätös, vuosikertomus ja tilintarkastajien lausunto.
6. päätetään edellisen toimintakauden tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille.
5. vahvistetaan seuraavan toimintakauden toimintasuunnitelma, tulo- ja menoarvio sekä liittymis- ja jäsenmaksujen suuruudet.
6. valitaan seuraavan toimintakauden hallituksen puheenjohtaja ja muut jäsenet.
7. valitaan seuraavan toimintakauden yksi tai kaksi tilintarkastajaa ja heille varatilintarkastajat.

References: § 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 15